《踏莎行 过金山寺》
明代·董剑锷

一拳浮玉，中流砥柱，茫茫烟水迷云树。年来两过未曾登，那知张祜题诗处。

南北横分，古今几度，拿舟三老随歌渡。歌声幸莫感伤人，江流一任人来去。

作者简介：（1622—1703）明末清初浙江鄞县人，字佩公，一字孟威，号晓山。少而清俊，工诗文。入清，立志为遗民，曾潜行至海上，欲有所作为。有《墨阳集》、《晓山游草》。